**Ministru kabineta noteikumu projekta „Grozījumi Ministru kabineta 2016. gada 8. marta noteikumos Nr. 152 „Darbības programmas „Izaugsme un nodarbinātība” 4.2.2. specifiskā atbalsta mērķa „Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” īstenošanas noteikumi” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) noteikumu „*Grozījumi Ministru kabineta 2016. gada 8. marta noteikumos Nr. 152 „Darbības programmas „Izaugsme un nodarbinātība” 4.2.2. specifiskā atbalsta mērķa „Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās*” īstenošanas noteikumi” projekta (turpmāk – noteikumu projekts) mērķis ir grozīt darbības programmas „Izaugsme un nodarbinātība” 4.2.2. specifiskā atbalsta mērķa „*Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās*” regulējošos MK noteikumus, ietverot tajos projektu iesniegumu 3.atlases kārtas īstenošanas nosacījumus.  Tiesību akts stāsies spēkā nākamajā dienā pēc tā publicēšanas oficiālajā izdevumā “Latvijas Vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts, pamatojoties uz:   * Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punktu, * 2019. gada 11. oktobra MK sēdes protokola Nr. 47 (turpmāk – MK protokols Nr. 47) 3.§ „*Informatīvais ziņojums "Par Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas "Izaugsme un nodarbinātība" snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu* (turpmāk – informatīvais ziņojums) 9. punktu, kas paredz atbalstīt informatīvā ziņojuma 1. pielikumā "Snieguma rezerves finansējuma un finansējuma atlikumu novirzīšanas priekšlikumi" piedāvāto risinājumu Eiropas Savienības (turpmāk – ES) fondu snieguma rezerves finansējuma un ES fondu finansējuma atlikumu izmantošanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Laikā no 2016. gada 30. novembra līdz 2017. gada 29. novembrim notika projektu iesniegumu atlase Centrālās finanšu un līgumu aģentūras kā ES fondu sadarbības iestādes izsludinātajā ES fondu darbības programmas „Izaugsme un nodarbinātība” (turpmāk – darbības programma) 4.2.2. specifiskā atbalsta mērķa „*Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās*” (turpmāk – 4.2.2. SAM) projektu iesniegumu otrajā atlases kārtā “*Energoefektivitātes paaugstināšana un atjaunojamo energoresursu izmantošana ārpus nacionālas nozīmes attīstības centru pašvaldībām*” (turpmāk – projektu atlases 2. kārta). Projektu atlases 2. kārtas īstenošanas rezultātā:   * Iesniegti projektu iesniegumi par 58 no 67 2016. gada 22. novembra MK rīkojumā Nr. 704 “*Par projektu ideju konceptu finansējuma apjomu un sasniedzamajiem iznākuma rādītājiem 4.2.2. specifiskā atbalsta mērķa "Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās" otrās projektu iesniegumu atlases kārtas "Energoefektivitātes paaugstināšana un atjaunojamo energoresursu izmantošana ārpus nacionālas nozīmes attīstības centru pašvaldībām" ietvaros*” (turpmāk – MK rīkojums Nr. 704) iekļautajiem projektu ideju konceptiem. Deviņu neiesniegto projektu ideju plānotais kopējais Eiropas Reģionālās attīstības fonda (turpmāk – ERAF) finansējums – 1 457 645 EUR; * Uz 2020. gada 20. janvāri pabeigti 22 projekti par ERAF finansējumu 5 207 312 EUR apmērā, īstenošanā atrodas 23 projekti par ERAF finansējumu 5 667 724 EUR, kā arī atsaukti, pārtraukti vai noraidīti 13 projektu iesniegumi par ERAF finansējumu 1 989 143 EUR; * Sešos projektos konstatēti neatbilstoši veiktie izdevumi, kas ir atbrīvoti no projektu īstenošanas līgumu attiecināmo izmaksu summas, par kopējo ERAF finansējumu 118 849 EUR.   Projektu atlases 2. kārtā kopumā izveidojies finansējuma atlikums 3 864 360 EUR apmērā.  Lai veicinātu investīciju nonākšanu tautsaimniecībā un pašvaldību ēku energoefektivitātes paaugstināšanu, t.sk. ietaupītu tajās patērēto enerģiju, samazinātu to radīto siltumnīcefekta gāzu izmešu apjomu un veicinātu atjaunojamo energoresursu izmantošanu, noteikumu projekts paredz izveidot jaunu projektu atlases 3. kārtu. Atbilstoši MK protokola Nr. 47 3.§ 9.punktam 4.2.2. SAM projektu atlases 2. kārtā pieejamo snieguma rezerves finansējumu 957 432 EUR apmērā un ES fondu finansējuma atlikumu, kas veidojas 2. kārtas projektu īstenošanas rezultātā 3 864 360 EUR apmērā (pieejamais finansējums kopā 4 821 792 EUR), kā arī pēc 2020. gada 2. marta neizmantoto un projektu īstenošanas rezultātā atbrīvojušos 1. un 2. kārtas finansējumu, paredzēts novirzīt papildu projektu īstenošanai 3. kārtas ietvaros, ņemot vērā šādus apsvērumus un pieņemtos MK lēmumus:   1. informatīvā ziņojuma 9. punkts, kas paredz atbalstīt informatīvā ziņojuma 1. pielikumā “*Snieguma rezerves finansējuma un finansējuma atlikumu novirzīšanas priekšlikumi*” piedāvāto risinājumu ES fondu snieguma rezerves finansējuma un ES fondu finansējuma atlikumu izmantošanai; 2. nepieciešamība 4.2.2. SAM ietvaros nodrošināt rādītāja “no atjaunojamiem energoresursiem ražotā papildjauda” (turpmāk – AER rādītājs) plānoto vērtību – vismaz 1,6 megavati; 3. reģionālas nozīmes attīstības centru pašvaldību gatavība operatīvi iesniegt un īstenot augstas gatavības papildu projektus, kuru ietvaros plānots nodrošināt no atjaunojamajiem energoresursiem (turpmāk – AER) saražoto papildjaudu vismaz 0,74 MW apmērā, ietaupīt pašvaldību ēkās patērēto primāro enerģiju par vismaz 3 064 986 kWh/gadā un samazināt ogļskābās gāzes emisijas par vismaz 657,564 ogļskābās gāzes emisijas ekvivalenta tonnām gadā.   Ievērojot pašvaldību lielo aktivitāti energoefektivitātes projektu īstenošanā, 3. kārtai pārdalāmo finansējumu plānots piesaistīt projektiem pilnā apmērā, un paredzama liela ieguldītā finansējuma atdeve. Par to liecina:   1. 4.2.2. SAM īstenošanas progress – pabeigti 72 projekti, t.sk. 25 2. kārtā par ERAF finansējumu 18 441 275 EUR (2. kārtā – 5 691 873 EUR) no kopumā 131 vērtēšanai iesniegtajiem projektiem (2. kārtā – 45 projekti) par 42 013 383 EUR (2. kārtā – 10 870 740), noslēgti līgumi un īstenošanā atrodas 42 projekti (2. kārtā – 20 projekti) par ERAF finansējumu 16 879 805 EUR (2. kārtā – 5 178 867), kā arī notiek 10 projektu iesniegumu vērtēšana par ERAF finansējumu 4 585 916 EUR [[1]](#footnote-1); 2. 2019. gada decembrī darbības programmā noteiktie 4.2.2. SAM iznākuma rādītāji “primārās enerģijas gada patēriņa samazinājums sabiedriskajās ēkās” (turpmāk – kWh rādītājs) (vismaz 13 718 237 kilovatstundas gadā) un “aprēķinātais siltumnīcefekta gāzu samazinājums gadā” (turpmāk – CO2 rādītājs) (vismaz 3460 ogļskābās gāzes ekvivalenta tonnas) tika izpildīti attiecīgi par 103% un 116% no plānotā, t.i. sasniegts primārās enerģijas ietaupījums 14 143 187 kWh/gadā apmērā un siltumnīcefekta gāzu samazinājums 4015 CO2 ekvivalenta tonnu apmērā; 3. Pieprasījums pēc 4.2.2. SAM sniegtā atbalsta pasākumiem ir lielāks nekā 4.2.2. SAM ietvaros pieejamais finansējums. Par to liecina saskaņā ar Reģionālās politikas pamatnostādņu 2021.-2027. gadam[[2]](#footnote-2) vajadzībām Vides aizsardzības un reģionālās attīstības ministrijas (turpmāk – VARAM) veiktās aptaujas rezultāti par nepieciešamo finansējumu novadu pašvaldību vajadzībām dažādās jomās. Aptauja rāda, ka energoefektivitātes pasākumiem nepieciešamais finansējums ir 321,56 milj. EUR. Aptaujājot pašvaldības, katra norādīja ne vairāk kā trīs ēkas, kurās nepieciešams veikt energoefektivitātes paaugstināšanas darbus; 4. 4.2.2. SAM 2. kārtas projektu priekšatlasē uz pieejamo finansējumu pretendēja 205 projektu idejas, no kurām finansējums bija pietiekams tikai 67 izmaksu efektīvāko projektu ideju atbalstam, lai gan atlases kritērijiem atbilda 198 pašvaldību ēkas. Ievērojot 4.2.2. SAM ieviešanas nosacījumus, katra pašvaldība varēja iesniegt ne vairāk kā trīs projektu ideju konceptus.   Lai nodrošinātu efektīvāku līdzekļu apguvi, noteikumu projekts paredz pieejamo finansējumu novirzīt 21 reģionālas nozīmes attīstības centra pašvaldību projektiem. Potenciālo finansējuma saņēmu loks ir samazināts, ievērojot MK 2019. gada 15. oktobra sēdes protokola Nr. 48 30.§ “*Likumprojekts “Administratīvo teritoriju un apdzīvoto vietu likums”*” 1.punktu, kas paredz atbalstīt plānotās izmaiņas Latvijas administratīvo teritoriju iedalījumā. Tādējādi noteikumu projekts mazina ēku ilgtspējas riskus saistībā ar administratīvi teritoriālo reformu, kā arī administratīvo slogu 89 novadiem ārpus reģionālas nozīmes attīstības centriem, sagatavojot projektu ideju konceptus. Finansējums nav paredzēts nacionālas nozīmes attīstības centriem (republikas nozīmes pilsētu pašvaldībām), kas ir finansējuma saņēmēji 4.2.2. SAM pirmajā kārtā “*Energoefektivitātes paaugstināšana un atjaunojamo energoresursu izmantošana nacionālas nozīmes attīstības centru pašvaldībās*” (turpmāk – projektu atlases 1. kārta). Projektu atlases 3. kārtā prioritāte ir sasniegt noteiktu AER rādītāja vērtību, ko nodrošina, projektā uzstādot AER izmantojošu siltumenerģiju ražojošu avotu (turpmāk – AER iekārtu). Projektu atlases 1. kārtā pieejamais ERAF finansējums ir 31 299 565 EUR, t.sk. virssaistību finansējums 15 602 736 EUR, bet 2. kārtā - 15 696 829 EUR. Nacionālas nozīmes attīstības centru projektos sākotnēji paredzētais un proporcionāli katrai atlases kārtai pieejamajam finansējumam aprēķinātais AER rādītājs netika sasniegts, jo projektos atbalstāmās izglītības iestādes, sociālās aprūpes, administratīvās u.c. pašvaldību ēkas lielākoties pieslēgtas centralizētajai siltumapgādei. Tas kopumā mazina nepieciešamību atjaunojamos energoresursus (AER) izmantojošu siltumavotu uzstādīšanai. Rezultātā 1. kārtā AER iekārtu ar kopējo jaudu 0,161 MW uzstādīšana tika ieplānota tikai sešos projektos, kamēr 2. kārtā – astoņos projektos ar kopējo jaudu 0,750311 MW. Tas liecina par lielāku vajadzību pēc AER iekārtu uzstādīšanas tieši novadu pašvaldībās. Reģionālas nozīmes attīstību centru pašvaldības paudušas gatavību nodrošināt papildu rādītāja vērtību 0,74 MW apmērā jaunās atlases kārtas ietvaros.  VARAM 2019. gada novembrī uzsāka sarunas ar biedrību "Reģionālo attīstības centru apvienība" (turpmāk – RACA), informējot tās biedrus (21 reģionālas nozīmes attīstības centru pašvaldības) par indikatīvā ERAF finansējuma 2. kārtas atlikuma 4.2.2. SAM novirzīšanu uz 3. kārtu. RACA sadarbībā ar tās biedriem izvērtēja iespējas īstenot projektus, kuros iekļautas darbības AER iekārtu uzstādīšanai un kuri varētu tikt īstenoti par papildu pieejamo ERAF finansējumu 3. kārtā, priekšroku dodot projektu idejām ar lielāku ieguldījumu AER rādītāja vērtības sasniegšanā attiecībā pret ieguldīto ERAF finansējumu. 3. kārtas projektos plānots radīt vismaz šādus 4.2.2. SAM iznākuma rādītājus: nodrošināt no AER saražoto papildjaudu vismaz 0,74 MW apmērā, ietaupīt pašvaldību ēkās patērēto primāro enerģiju par vismaz 3 064 986 kWh/gadā un samazināt ogļskābās gāzes emisijas par vismaz 657,564 ogļskābās gāzes emisijas ekvivalenta tonnām gadā.  Analoģiski pieejai 2. kārtā arī 3. kārtas projektu idejas atbilstoši 2015. gada 27. oktobra MK noteikumiem Nr. 614 "*Reģionālās attīstības atbalsta pasākumu īstenošanas, novērtēšanas un finansēšanas kārtība*" tiks izskatītas un saskaņotas VARAM Reģionālās attīstības koordinācijas padomē, pēc tam projektu ideju saraksts ar sasniedzamajiem rādītājiem tiks virzīts apstiprināšanai MK.  4.2.2. SAM projektu iesniegumu atlases 1. un 2. kārtas vērtēšanas kritēriji paredz projektos sasniedzamā kWh rādītāja un CO2 rādītāja minimālo vērtību attiecībā pret ieguldīto finansējumu, tādējādi nodrošinot darbības programmā noteikto iznākuma rādītāju vērtību sasniegšanu. Vienlaikus darbības programmā noteikts sasniedzamais AER rādītājs – vismaz 1,2 megavati, atbilstoši 4.2.2. SAM ietvaros pieejamajam ERAF finansējumam (bez virssaistībām). 1. un 2. kārtas vērtēšanas kritēriji neparedz minimālo AER rādītāja vērtību projektā, bet tā iekļaušana nodrošina papildu punktus projekta iesnieguma vērtēšanā. Šīs vērtības sasniegšanai projektos atbalstītajās ēkās nepieciešams uzstādīt atbilstošas jaudas AER iekārtas, aizstājot fosilo kurināmo ar AER. Rīkojot projektu atlases, tika secināts, ka lielā daļā pašvaldību ēku jau tiek izmantotas AER iekārtas. Rezultātā šī darbība ieplānota tikai 16 projektos. Četri projekti, kuros iekārtas jau uzstādītas, nodrošina AER rādītāja vērtības sasniegšanu 0,277642 MW jeb 23% apmērā no 1,2 megavatiem. Ņemot vērā īstenošanā esošos projektus, secināms, ka rādītāja vērtība netiks sasniegta vairāk kā par 0,911311 MW jeb 76%.  Lai mazinātu rādītāju nesasniegšanas riskus un izpildītu saistības pret Eiropas Komisiju, noteikumu projekts paredz noteikt 3. kārtas projektos sasniedzamo AER rādītāja apjomu – vismaz 0,74 MW, papildus neparedzot uz 3. kārtas projektiem attiecināt 1. un 2. kārtā piemēroto ierobežojumu AER iekārtu izmaksām – ne vairāk kā 20 procenti no projekta kopējām attiecināmajām tiešajām izmaksām. Vienlaikus noteikumu projekts paredz 4.2.2. SAM projektu ietvaros sasniedzamā AER rādītāja vērtības samazināšanu atbilstoši faktiskajai situācijai no 1,8 MW uz 1,6 MW, tādējādi izpildot darbības programmā „Izaugsme un nodarbinātība” noteikto un nodrošinot maksimāli iespējamo AER rādītāja vērtību 4.2.2. SAM piešķirtā virssaistību finansējuma ietvaros. Grozījumi MK noteikumu 3.punktā attiecībā uz izmaiņām AER rādītāja vērtības samazināšanā neietekmē jau iesniegtos, vērtēšanā un īstenošanā esošos projektus. 1.kārtas projektos joprojām plānots sasniegt RAKP saskaņotās AER rādītāja vērtības, savukārt 2.kārtas projektos plānots sasniegt MK rīkojumā Nr. 704 noteiktās AER rādītāja vērtības. Tāpat nav nepieciešams grozīt projektu iesniegumu atlases kritērijus, ņemot vērā noteikumu projektā iekļauto nosacījumu, ka jau 3. kārtas projektu ideju apstiprināšanas procesā ir paredzēts iekļaut tikai tādus projektus, kas nodrošina AER rādītāja sasniegšanu. Ja projekta iesniedzējs iesniegs projekta iesniegumu, kas neatbilst projekta idejai, projekts netiks apstiprināts, ņemot vērā projekta iesnieguma vērtēšanas kritēriju par atbilstību projekta idejai.  Ņemot vērā, ka valsts atbalsts MK noteikumu Nr. 152 ietvaros tiek sniegts vispārējas tautsaimnieciskas nozīmes pakalpojumu sniedzējiem, ievērojot  Komisijas lēmuma Nr. 2012/21/ES  nosacījumus un pamatojoties uz noslēgtu pilnvarojuma aktu (vai aktiem) par vispārējas tautsaimnieciskas nozīmes pakalpojumu sniegšanu, MK noteikumi Nr. 152 tiek papildināti ar jaunu punktu (noteikumu projekta 10. punkts), kas paredz projekta iesniedzēja pienākumu pirms vienošanās par projekta īstenošanu slēgšanas iesniegt sadarbības iestādei vispārējas tautsaimnieciskas nozīmes pakalpojuma pilnvarojuma uzlicēja apliecinājumu, ka tas nodrošina Komisijas lēmuma Nr.2012/21/ES 6.pantā noteikto pārmērīgas kompensācijas kontroli. Vienlaikus noteikumu projekts paredz papildināt MK noteikumus Nr. 152 ar nosacījumu (noteikumu projekta 11. punkts), ka finansējuma saņēmējam sadarbībā ar vispārējas tautsaimnieciskas nozīmes pakalpojuma pilnvarojuma uzlicēju ir jānodrošina Komisijas lēmuma Nr.2012/21/ES 6.pantā noteiktās uzraudzības veikšanas faktu apliecinošas dokumentācijas saglabāšanu un pieejamību saskaņā ar EK lēmuma Nr. 2012/21/ES 8.pantā noteikto, tostarp pieejamību ES fondu un Kohēzijas fonda vadībā un kontrolē iesaistītajām iestādēm.  Lai samazinātu negatīvo ietekmi uz vispārējās valdības budžetu, ņemot vērā ierobežotās finansējuma iespējas neattiecināmo izmaksu segšanai un to, ka neattiecināmo izmaksu ierobežošanas princips attiecas arī uz turpmākiem investīciju plāniem, noteikumu projekts paredz precizēt attiecīgo normu, nosakot, ka 3. kārtas projektu neattiecināmās izmaksas ir tieši saistītas ar projektu un ir nepieciešamas projekta mērķa sasniegšanai. Ņemot vērā, ka 1. un 2. kārtas ietvaros jaunas projektu iesniegumu atlases netiek plānotas, 1. un 2. kārtai tiek saglabāti īstenošanas nosacījumi, kas ir bijuši spēkā projektu iesniegšanas laikā (noteikumu projekta 16. punkts). Tāpat noteikumu projekts paredz noteikt sadarbības iestādes pienākumu reizi gadā veikt investīciju atbilstības uzraudzību atbilstoši iepriekšminētajam (noteikumu 14. punkts).  4.2.2. SAM iekļaujas darbības programmas 2.4.prioritārajā virzienā “*Pāreja uz ekonomiku ar zemu oglekļa emisijas līmeni visās nozarēs*”, kas paredz pasākumus siltumnīcefekta gāzu emisiju apjoma mazināšanai. Tāpēc 4.2.2. SAM ietvaros nav atbalstāmi projekti, kas radītu pretēju efektu, t.sk. atbalsts netiek sniegts projektiem, kas paredz ieguldījumus ilgi neapkurinātas ēkas (ilgstošu laiku nav patērējušas enerģiju un nav radījušas ogļskābo gāzu izmešus, t.i., ēkas bijušas “klimatneitrālas”). Lai noteiktu, vai periodiski apkurināta ēka kvalificējas 4.2.2. SAM atbalstam, tai jāatbilst vienam no šādiem kritērijiem:   1. ēkai jābūt apkurinātai vismaz piecus gadus pēdējo septiņu gadu laikā, un ēkas enerģijas patēriņa aprēķinos jāizmanto tos piecus gadus, kuros nodrošināta ēkas apkure; 2. ja ēka no 1.punktā minētā piecu gadu perioda noteiktu periodu (kas, kopā summējot, ir īsāks, nekā gads) nav bijusi apkurināta, tad, piemērojot ekstrapolācijas metodi, šo periodu salīdzina ar citiem gadiem, novērtē attiecīgo mēnesi bez apkures un tajā prognozējamo patēriņu; 3. ja ēkas ekspluatācijas periods sācies pēdējo septiņu gadu laikā, tad ēkai jābūt apkurinātai vismaz pēdējos divus gadus, no kuriem aprēķina enerģijas patēriņu. |
| 3. | Projekta izstrādē iesaistītās institūcijas un publikas personas kapitālsabiedrības | VARAM |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 4.2.2.SAM mērķa grupa ir visas Latvijas Republikas pašvaldības, kā arī pašvaldību iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam ir pozitīva ietekme uz tautsaimniecību, jo tiek veicināta enerģijas patēriņa samazināšana, siltumnīcefekta gāzu samazināšana un pāreja uz AER.  Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne fondu vadībā iesaistītajām institūcijām. MK noteikumu projekts nosaka, ka projekta attiecināmajās izmaksās ir iekļaujamas projekta vadības personāla atlīdzības un projekta pamatojošās dokumentācijas sagatavošanas izmaksas, tādejādi samazinot administratīvo izmaksu slogu uz projekta iesniedzēja budžetu.  Iesniegto projektu iesniegumu pieņemšanu un vērtēšanu nodrošinās Centrālā finanšu un līgumu aģentūra kā sadarbības iestāde. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| **Noteikumu projekts šo jomu neskar** |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | Komisijas regula Nr. [794/2004](https://eur-lex.europa.eu/legal-content/LV/TXT/?uri=CELEX%3A02004R0794-20160317)  Komisijas lēmums Nr. [2012/21/ES](http://eur-lex.europa.eu/eli/dec/2012/21/oj/?locale=LV) | | | |
| 2. | Citas starptautiskās saistības | Noteikumu projekts šo jomu neskar. | | | |
| 3. | Cita informācija | Nav | | | |
| **1. tabula**  **Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Komisijas regula Nr. [794/2004](https://op.europa.eu/en/publication-detail/-/publication/102e0e77-83c9-4e79-b2fa-95d248316979/language-lv)  Komisijas lēmums Nr. [2012/21/ES](http://eur-lex.europa.eu/eli/dec/2012/21/oj/?locale=LV) | | | |
| A | | B | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr. [794/2004](https://eur-lex.europa.eu/legal-content/LV/TXT/?uri=CELEX%3A02004R0794-20160317) 11.pants | | Noteikumu projekta 13. punkts un 17.punkts | Vienība tiek ieviesta pilnībā | | Netiek paredzētas stingrākas prasības |
| Komisijas lēmuma Nr. [2012/21/ES](http://eur-lex.europa.eu/eli/dec/2012/21/oj/?locale=LV) 6. pants | | Noteikumu projekta 10. punkts | Vienība tiek ieviesta pilnībā | | Netiek paredzētas stingrākas prasības |
| Komisijas lēmuma Nr. [2012/21/ES](http://eur-lex.europa.eu/eli/dec/2012/21/oj/?locale=LV) 8. pants | | Noteikumu projekta 11. punkts | Vienība tiek ieviesta pilnībā | | Netiek paredzētas stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | Noteikumu projekts šo jomu neskar | | | |
| Saistības sniegt paziņojumu ES institū­cijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Noteikumu projekts šo jomu neskar | | | |
| Cita informācija | | Nav | | | |
| **2. tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | |
| Attiecīgā starptautiskā tiesību akta vai starptau­tiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Projekts šo jomu neskar | | | |
| A | | B | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Noteikumu projekts šo jomu neskar | | Noteikumu projekts šo jomu neskar | | Noteikumu projekts šo jomu neskar | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām? | | Noteikumu projekts šo jomu neskar | | | |
| Cita informācija | | Nav | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām VARAM tīmekļvietnē un Valsts kancelejas tīmekļvietnes sadaļā "Ministru kabineta diskusiju dokumenti" ievietota informācija par noteikumu projektu un par tā virzību. Tika organizētas sanāksmes ar Reģionālo attīstības centru apvienību. |
| 2. | Sabiedrības līdzdalība projekta izstrādē | Noteikumu projekts šo jomu neskar |
| 3. | Sabiedrības līdzdalības rezultāti | Noteikumu projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM kā atbildīgā iestāde, Centrālā finanšu un līgumu aģentūra kā sadarbības iestāde un potenciālie projektu iesniedzēji (t.sk. pašvaldības un to iestādes, pašvaldību kapitālsabiedrības, kas veic pašvaldību deleģētos pārvaldes uzdevumus). |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija.  Noteikumu projekta izpilde tiks organizēta esošo cilvēkresursu ietvaros. |
| 3. | Cita informācija | Nav. |

Vides aizsardzības un reģionālās attīstības ministrs J.Pūce

Raubiškis; 66016717

[kaspars.raubiskis@varam.gov.lv](mailto:kaspars.raubiskis@varam.gov.lv)

1. Saskaņā ar Kohēzijas politikas vadības informācija sistēmas datiem uz 2020. gada 20. janvāri. [↑](#footnote-ref-1)
2. Reģionālās politikas pamatnostādnes 2021.-2027. gadam pieejamas <https://likumi.lv/ta/id/310954-par-regionalas-politikas-pamatnostadnem-2021-2027-gadam> [↑](#footnote-ref-2)